Transpordiamet

info@transpordiamet.ee

 18.12.2023 nr 7-7/123

**Suure-Jaani linnas Tallinna tn 24 detailplaneeringu koostamisest**

Põhja-Sakala Vallavalitsusel on plaanis algatada detailplaneeringu koostamine Suure-Jaani linnas, Tallinna tn 24 katastriüksusel (76001:001:0009, sihtotstarve ühiskondlike ehitiste maa) praegu kehtiva detailplaneeringu muutmiseks. Praegu kehtiv Tallinna tn 24 (Suure-Jaani Gümnaasiumi) detailplaneering on kehtestatud Suure-Jaani Linnavalitsuse 11.05.1999 korraldusega nr 67. Detailplaneeringu koostamisest huvitatud isik on Põhja-Sakala Vallavalitsus.

Detailplaneeringu koostamise eesmärk on ehitusõiguse määramine olemasoleva koolimaja laiendamiseks, sh ehitisealuse pindala suurendamine.

Tallinna tn 24 katastriüksus piirneb riigi omandis oleva 24124 Viljandi - Suure-Jaani tee T4 katastriüksusega (katastritunnus 76001:001:0035, sihtotstarve transpordimaa) ja jääb riigitee 24124 Viljandi - Suure-Jaani tee kaitsevööndisse. Oleme seisukohal, et planeeringualasse võiks jääda osaliselt ka riigiomandis olev 24124 Viljandi - Suure-Jaani tee T4 katastriüksus.

Olete varem märkinud, et Transpordiamet soovib olla riigiteega puutuvust omavate detailplaneeringute menetlusse kaasatud algatamise eelselt.

Palume Transpordiameti seisukohti ja tingimusi detailplaneeringu koostamiseks enne detailplaneeringu algatamise otsustamist.

Lugupidamisega

*/allkirjastatud digitaalselt/*

Jaanus Rahula

abivallavanem

Kaja Notta

kaja@pohja-sakala.ee

510 6794